คือส่วนตัวกินยาคุมอยู่แล้วค่ะ กินมาเป็นแผงที่ 2 แล้ว แผงแรกเรากินตรงเวลาตลอดนะคะ แต่ว่าแผงที่สองเรากินไม่ค่อยตรงเวลา ปกติจะกินตอน 4 ทุ่ม แต่เรทเวลากินเป็น 11 โมงบ้าง เที่ยงคืนบ้าง 4 ทุ่มกว่าบ้าง แล้วเราก็ไปมีพสพ.ตอนประมาณ 1 ทุ่มกว่าๆ แฟนแตกตรงปากช่องคลอด คือดึงออกมาแล้วเหลือแค่หัวที่ยังอยู่ข้างในค่ะ น้ำอสุจิก็ไหลออกมานะคะ เราไม่มั่นใจวันที่ 3 หลังมีพสพ.เลยตัดสินใจซื้อยาคุมฉุกเฉินมากินค่ะ กินตอนบ่าย 2 ไป 1 เม็ด เม็ดที่ 2 กินตอนบ่าย 3 ค่ะ คืออยากทราบว่าเปอร์เซ็นต์ที่จะท้องมีมากมั้ยคะ แล้วจะท้องรึป่าว เราพึ่งกินยาคุมเม็ดสุดท้ายเมื่อวันพุธนี้ค่ะ ปจด.ก็ยังไม่มาเลย แต่อาการของคนก่อนมีปจด.ก็มีนะคะ เช่น อารมณ์อ่อนไหวหน่อย กินเยอะ ปวดหน้าอก หรืออาการนี้จะเป็นอาการของคนท้องได้เหมือนกันคะ รบกวนช่วยตอบคำถามหน่อยนะคะ ขอบมากค่ะ
สวัสดีค่ะ หากทานยาคุมกำเนิดเป็นแผงที่ 2 แล้ว โดยทานยาทุกวัน ไม่มีวันที่ลืมทาน ไม่มีอาเจียนหรือท้องเสียหลังทานยา ไม่ได้ทานยาอื่นบางชนิดด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ส่วนการทานยาในเวลาที่ต่างกันประมาณ 1-2 ชั่วโมงดังกล่าว ไม่ได้ทำให้ประสิทธิภาพในการป้องกันการตั้งครรภ์ลดลงแต่อย่างใด ดังนั้น จึงไม่จำเป็นต้องทานยาคุมฉุกเฉินไป เพราะไม่ได้ไปช่วยเพิ่มประสิทธิภาพในการป้องกันการตั้งครรภ์ อีกทั้งยังอาจทำให้เกิดผลข้างเคียงต่างๆ โดยไม่จำเป็นเมื่อทานยาคุมกำเนิดครบ 21 เม็ดแล้ว ควรรอไป 2-4 วันก่อน ประจำเดือนจึงจะมา หากรอครบ 5 วันแล้ว หรือหากเป็นชนิด 28 เม็ด เมื่อทานยาครบ 28 เม็ดแล้ว หากไม่มีประจำเดือนมา ก็ควรตรวจหาการตั้งครรภ์ดูด้วยค่ะ หากตรวจไม่พบ อาจเกิดจากผลของยาคุมกำเนิด ที่ทำให้เยื่อบุโพรงมดลูกบางลง ทำให้ไม่มีประจำเดือนมาได้ โดยเฉพาะยาคุมชนิดที่มีฮอร์โมนต่ำ